stanford-oval/wikipedia huggingface dataset:
Luettelo vuorijonoista
Kuu

Alpit
Apenniinit
Karpaatit
Kaukasus
Montes Cordillera
Haemus Mountains
Montes Pyrenaeus
Riphaeus Mountains
Inner Rook Mountains
Outer Rook Mountains
Nowy Tomyślin piirikunta

Nowy Tomyślin piirikunta (puol. powiat nowotomyski) on yksi Ison-Puolan voivodikunnan piirikunnista. Piirikunnan arvioitu väkiluku oli vuoden 2019 lopussa 75 543. Siihen kuuluvat kuusi kuntaa ovat Kuślin, Lwówek, Miedzichowo, Nowy Tomyśl, Opalenica ja Zbąszyń.
Piirikunnan väestöpyramidi 2014.
Vuoden 2019 lopussa Nowy Tomyślin piirikunnan asukkaista 50,9 prosenttia oli naispuolisia ja 49,1 prosenttia miespuolisia. Alle 18-vuotiaat muodostivat 20,9 prosenttia piirikunnan väestöstä, työikäiset 60,4 prosenttia ja eläkeikäiset 18,7 prosenttia väestön keski-iän ollessa 39,4 vuotta. Vuonna 2019 piirikunnassa syntyi 868 lasta. Nowy Tomyślin piirikunnan väkiluvun ennakoidaan kasvavan 76 066 asukkaaseen vuoteen 2050 mennessä.
Nowy Sączin voivodikunta

Nowy Sączin voivodikunnan sijainti Puolan kartalla.
Nowy Sączin voivodikunta (puol. województwo nowosądeckie) oli 1975–1998 yksi Puolan 49 voivodikunnasta. Sen hallintokeskus oli Nowy Sącz. Nowy Sączin voivodikunnan alueesta tuli vuoden 1999 hallintouudistuksen tuloksena osa nykyistä Vähä-Puolan voivodikuntaa.
Luettelo Nordin kunnista

Nordin sijainti
Tämä on luettelo Nordin departementin kunnista Ranskassa. Departementissa on 652 kuntaa.
(CUDL) Communauté urbaine de Lille Métropole, luotu vuonna 1966.
(CUD) Communauté urbaine de Dunkerque Grand Littoral, luotu vuonna 1968.
(CAC) Communauté d'agglomération de Cambrai, luotu vuonna 2000.
(CAD) Communauté d'agglomération du Douaisis, luotu vuonna 2002.
(CAM) Communauté d'agglomération Maubeuge Val de la Sambre, luotu vuonna 2001.
(CAS) Communauté d'agglomération de la Porte du Hainaut, luotu vuonna 2001.
(CAV) Communauté d'agglomération de Valenciennes Métropole, luotu vuonna 2001.
Marjo Timonen

Marjo Hannele Timonen (o.s. Hirsimäki; s. 29. huhtikuuta 1955 Kurikka) on toiminut eduskunnan tiedotuspäällikkönä vuodesta 2003 sekä tieto- ja viestintäjohtajana vuodesta 2007. Koulutukseltaan hän on filosofian maisteri.
Timonen oli Suomen ylioppilaskuntien liiton puheenjohtajana vuosina 1980–1981. Hän työskenteli toimittajana ja tiedottajana Joensuun yliopistossa, Insidersissa ja Kuntaliitossa 1983–1993 ja sen jälkeen Kuntaliiton viestintäpäällikkönä 1993–2002.
Marjo Timonen oli avioliitossa maaherra Esa Timosen pojan Tapanin kanssa vuosina 1984–1997.
Palkinnot ja tunnustukset

1992 – Paikallislehdistön Antti-patsas hyvästä viestinnästä
2003 – Julkisen alan tiedottajat ry:n ansiomerkki ansioituneelle viestinnän ammattilaiselle
Aiheesta muualla

Marjo Timonen. 375 humanistia 3.11.2015. Helsingin yliopisto.
Noppapotti

| Noppapotti |
| --- | --- |
 Ohjelman tunnuskuva.
Tyyli:  visailuohjelma
Kestoaika:  22 minuuttia
Pääosissa:  Jukka-Pekka Palo (juontaja) Mari Haavisto (juontaja)
Alkuperämaa:  Suomi
Verkko:  MTV3
Esitetty:  tammikuu 1995 – 1996
Tuotantokausia:  2
Tuotanto
Tuottaja(t):  Jaakko Visuri
Tuotantoyhtiö(t):  Vizor
Aiheesta muualla
IMDb 
Elonet
Noppapotti oli suomalainen vuosina 1995–1996 MTV3-kanavalla esitetty visailuohjelma. Ohjelman juontajana toimi Jukka-Pekka Palo.
Noppapotin ensimmäinen ohjelma esitettiin tammikuussa 1995, ja sitä esitettiin arkipäivisin maanantaisin, tiistaisin ja keskiviikkoisin. Noppapotti-ohjelmaa tehnyt tuotantoyhtiö Vizor teki myös vuosina 1991–1995 esitetyn visailuohjelman Megavisa. Noppapottia ja Megavisaa esitettiinkin toukokuuhun 1995 asti MTV3-kanavan arkiohjelmistossa rinnakkain.
Ohjelman teossa käytettiin Amiga-tekniikkaa.
Noppapotti populaarikulttuurissa

Jope Ruonansuu viittaa Noppapotti-ohjelmaan vuonna 1995 levytetyn kappaleen "Jukka Pekka Palo" sanoissa.
Onnenkalu

Onnenkalu on usein pakanalliseen uskontoon tai kansanperinteeseen liittyvä  taikaesine eli taikakalu, jonka uskotaan tuottavan onnea tai siunausta. Pyhiä kuvia, pyhäinjäänteitä, ristejä tai muita maailman valtauskontoihin liittyviä uskonnollisia esineitä pidetään harvemmin onnenkaluina. Esimerkiksi kaulassa kannettavan ristin käyttötarkoitus on jokseenkin sama kuin ukonkirveen, mutta silti jälkimmäinen mielletään useammin onnenkaluksi tai taikakaluksi. Onnenkalu voi siis myös joissakin tapauksissa olla puolueellinen ja halventava nimitys.
Onnenmäki-säätiö

Onnenmäki-säätiö tukee Itä-Suomen yliopiston, Pohjois-Karjalan ammattikorkeakoulun, Joensuun ammatti-instituutin ja Helsingin yliopiston Karjalaisen osakunnan opiskelijoita sekä karjalaista syntyperää olevia Helsingin kauppakorkeakoulun opiskelijoita jakamalla heille apurahoja. Lisäksi vuonna 1991 perustettu säätiö avustaa karjalaisuutta vaalivaa kulttuuritoimintaa.
Oh Yeon-ji

| Oh Yeon-ji |
| --- | --- |

Henkilötiedot
Koko nimi:  오연지
Syntynyt: 4. elokuuta 1990 (ikä 34)
Kansalaisuus:   Etelä-Korea
Nyrkkeilijä
Aktiivisena:  2014–
Pituus:  168  cm
Painoluokka:  60 kg
| Mitalit> Maa:   Etelä-Korea.Naisten nyrkkeily.MM-kilpailut  | Mitalit> Maa:   Etelä-Korea.Naisten nyrkkeily.MM-kilpailut  | Mitalit> Maa:   Etelä-Korea.Naisten nyrkkeily.MM-kilpailut  | Maa:   Etelä-Korea> Naisten nyrkkeily. |
| --- | --- | --- | --- |
|  Pronssia | New Delhi 2018 | 60 kg |  |
| Aasian kisat  | Aasian kisat  | Aasian kisat  |  |
|  Kultaa | Jakarta-Palembang 2018 | 60 kg |  |
| AM-kilpailut  | AM-kilpailut  | AM-kilpailut  |  |
|  Kultaa | Wulanchabu 2015 | 60 kg |  |
|  Kultaa | Hồ Chí Minh 2017 | 60 kg |  |
Oh Yeon-ji (kor. 오연지, O Yeonji, s. 4. elokuuta 1990) on eteläkorealainen nyrkkeilijä.
Urheilu-ura

Oh on kilpaillut vuodesta 2014 lähtien. Oh osallistui vuonna 2014 Jejun MM-kilpailuissa 54 kg:n sarjaan. Hän voitti ensimmäisellä kierroksella kazakstanilaisen Oxana Korolevan ja toisella kierroksella meksikolaisen Melissa Esquivelin erin 3–0. Puolivälierissä hän hävisi venäläiselle Zinaida Dobryninalle 2–1. Vuoden 2015 Aasian-mestaruuskilpailuissa Oh kilpaili 60 kg:n sarjassa. Karsintakierroksella Oh voitti intialaisen Priyanka Chaudharyn, puolivälierissä mongolialaisen Oyungerel Suvd Erdenen, välierissä kiinalaisen Yin Junhuan ja loppuottelussa pohjoiskorealaisen Ri Tong-Sunin. Hän voitti kaikki neljä ottelua pistein 3–0. Vuoden 2016 MM-kilpailuissa Astanassa Oh hävisi 60 kg turnauksen ensimmäisen ottelunsa thaimaalaiselle Tassamalee Thongjanille 3–1. Aasian-mestaruuskilpailujen 2017 60 kg sarjan karsintaottelussa Oh voitti kazakstanilaisen Rimma Volosenkon 3–2. Puolivälierissä hän voitti kiinalaisen Yang Wenlun ja välierissä intialaisen Chaudharyn. Hän voitti puolivälierä- ja välieräottelunsa pistein 5–0. Loppuottelussa Oh voitti vietnamilaisen Lừu Thị Duyênin 3–2.
New Delhin MM-kilpailuissa 2018 Oh otteli 60 kg:n sarjassa. Hän voitti ensimmäisessä ottelussaan brasilialaisen Beatriz Ferreiran 3–2 ja toisessa ottelussa englantilaisen Paige Murneyn 5–0. Voitettuaan puolivälierissä ruotsalaisen Agnes Alexiussonin 5–0 hän eteni välieriin mutta hävisi sen thaimaalaiselle Sudaporn Seesondeelle 4–1. Saavutettu kolmas sija oli kuitenkin hänen ensimmäinen arvokisamitalinsa maailmantasolta. Vuonna 2020 Oh varmisti paikan Tokion kesäolympialaisten 60 kg:n sarjaan voitettuaan Aasian-karsintaturnauksen. Hän hävisi Tokiossa ensimmäisen ottelunsa lopulta pronssille yltäneelle Suomen Mira Potkoselle hajaäänituomiolla.
Elokuuhun 2021 mennessä Oh oli otellut amatööriurallaan 25 ottelua, joista oli voittanut 15.
Olavi Parjanen

Olavi Parjanen (s. 30. heinäkuuta 1979) on suomalainen keihäänheittovalmentaja. Hänen valmennettaviinsa ovat kuuluneet Lassi Etelätalo, Joni Karvinen, Heidi Nokelainen ja Jami Kinnunen.
Parjanen on itse urallaan heittänyt 800 g keihästä 57,68 m vuonna 1998 Kiihtelysvaarassa.
Lugduniini

| --- | --- |

Lugduniini
Systemaattinen (IUPAC) nimi
(1R,4R,7S,10R,13S,16R,19S)-7-(1H-indol-3-yylimetyyli)-10-(2-metyylipropyyli)-4,13,16,19-tetra(propan-2-yyli)-21-tia-3,6,9,12,15,18,23-hepta-atsabisyklo[18.2.1]trikosaani-2,5,8,11,14,17-heksoni
Tunnisteet
CAS-numero: 1989698-37-4
ATC-koodi:  ?
PubChem CID: 121596231
Kemialliset tiedot
Kaava: C40H62N8O6S 
Moolimassa: 783,046 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Lugduniini on Staphylococcus lugdunensis -bakteerista eristetty bakteereita tuhoava antibiootti, joka tehoaa useisiin patologisiin bakteereihin mukaan lukien MRSA:han. Lugduniinin löytöprosessi julkaistiin vuonna 2016 Nature-tiedelehdessä. Antibiootin eristysprosessi oli omalaatuinen, sillä sitä tuottava S. lugdunensis -kanta eristettiin ihmisen nenästä. Lugduniini on kemialliselta rakenteeltaan syklinen peptidi, joka sisältää myös tiatsolidiiniryhmän. S. lugdunensis ei tuota lugduniinia ribosomien välityksellä. Sen sijaan antibiootin biosynteesin osoitettiin tapahtuvan neljän peptidisyntaasin välityksellä, joita koodaa yksi 30-kiloemäsparin operoni.
Lugduniinin kemiallinen kaava on C40H62N8O6S, moolimassa 783,046 g/mol ja CAS-numero 1989698-37-4.
Kliininen merkitys

Systeemiset bakteeri-infektiot ovat hankalia hoidettavia, sillä monet niitä aiheuttavat endogeeniset bakteerit ovat vastustuskykyisiä nykyisin käytössä oleville antibiooteille. Lisäksi kyseenomaisten bakteerien antibioottiresistenssi-kannat yleistyvät jatkuvasti. WHO:n raportin mukaan nykyisen kehityksen jatkuessa useille antibiooteille vastustuskykyiset organismit (MDRO) ovat todennäköisempiä kuolemanaiheuttajia seuraavien vuosikymmenien päästä kuin esimerkiksi syöpä. Muun muassa MRSA ja vankomysiini-resistantti enterokokki kuuluvat MDRO-ryhmään, ja lugduniinin osoitettiin tuhoavan näitä bakteereja tehokkaasti koeputki-viljelmissä.
Lisäksi Staphylococcus aureus -bakteerin infektoimien rottien nenästä kyettiin eristämään huomattavasti vähemmän S. aureus -bakteereja, jos infektoituneiden rottien nenään istutettiin viiden päivän ajaksi myös villityypin S. lugdunensis -kanta. Vastaavaa infektion hoitoa ei tapahtunut, jos nenään istutettiin poistogeeninen S. lugdunensis -kanta, joka ei kykene tuottamaan lugduniinia. Epidemiologinen tutkimus löysi myös korrelaation S. lugdunensis- ja S. aureus -bakteerin väliltä; S. lugdunensis näyttää kilpailevan elintilasta ihmisen nenässä S. aureus -bakteerin kanssa.
Aiheesta muualla

PubChem: Lugdunin (englanniksi)
Nowy Targin piirikunta

Nowy Targin piirikunta (puol. powiat nowotarski) on yksi Vähä-Puolan voivodikunnan piirikunnista. Piirikunnan väkiluku oli vuoden 2019 lopussa 191 782. Kunnat Nowy Targin piirikunnassa ovat Czarny Dunajec, Czorsztyn, Jabłonka, Krościenko nad Dunajcem, Łapsze Niżne, Lipnica Wielka, Nowy Targ, Ochotnica Dolna, Raba Wyżna, Rabka-Zdrój, Spytkowice, Szaflary ja Szczawnica.
Nowy Targin väestöpyramidi 2014.
Vuoden 2019 lopussa piirikunnan asukkaista 51,1 prosenttia oli naispuolisia ja 48,9 miespuolisia. Alle 18-vuotiaat muodostivat 20 prosenttia piirikunnan väestöstä, työikäiset 61,9 prosenttia ja eläkeläiset 18,1 prosenttia väestön keski-iän ollessa 39,6 vuotta. Vuonna 2019 piirikunnassa syntyi 2 126 lasta. Nowy Targin piirikunnan väkiluvun ennustetaan pienenevän 186 628 asukkaaseen vuoteen 2050 mennessä.
Aiheesta muualla

Kuvia tai muita tiedostoja aiheesta Nowy Targin piirikunta Wikimedia Commonsissa
Magnum II

| Magnum II Magnum |
| --- | --- | --- |

Studioalbumin tiedot
 Äänitetty : Music Centre Studios,   Yhdistynyt kuningaskunta
 Julkaistu: lokakuu 1979
 Tuottaja(t): Leo Lyons
 Tyylilaji: Progressiivinen rock
 Levy-yhtiö: Jet Records
muut julkaisut
| Kingdom of Madness 1978 | Magnum II 1979 | Marauder 1980 |
Magnum II on rockyhtye Magnumin toinen studioalbumi. Se julkaistiin vuonna 1979 Jet Recordsin kautta. Albumilta julkaistiin kaksi singleä, "Changes" (syyskuu 1979) ja "Foolish Heart" (marraskuu 1979).
Kappaleet

Kaikki kappaleet on säveltänyt ja sanoittanut Tony Clarkin.
"Great Adventure" – 4:54
"Changes" – 3:15
"The Battle" – 2:10
"If I Could Live Forever" – 4:02
"Reborn" – 5:45
"So Cold The Night" – 4:04
"Foolish Heart" – 3:13
"Stayin' Alive" – 3:22
"Firebird" – 4:47
"All Of My Life" – 4:43
Vuonna 2005 julkaistun laajennetun version bonusraidat:
"Lonesome Star" [B-Side] – 3:13
"Changes" [Remix] – 4:11
"Everybody Needs" [B-Side] – 2:52
"Changes" [Live] – 3:44
"Foolish Heart" [Acoustic] – 2:54
Kokoonpano

Tony Clarkin – kitara
Bob Catley – laulu
Wally Lowe – basso
Richard Bailey – koskettimet, huilu
Kex Gorin – rummut
Aiheesta muualla

Magnum II: Expanded Edition – Sanctuary Recordsin albumia käsittelevä sivusto (englanniksi)
Magnum
| --- | --- |
Studioalbumit:  Kingdom of Madness • Magnum II • Chase the Dragon • The Eleventh Hour • On a Storyteller’s Night • Vigilante • Wings of Heaven • Goodnight L.A. • Sleepwalking • Keeping the Nite Light Burning • Rock Art • Breath of Life • Brand New Morning • Princess Alice and the Broken Arrow • Into the Valley of the Moonking • The Visitation • On the 13th Day • Escape from the Shadow Garden • Sacred Blood "Divine" Lies • Lost on the Road to Eternity • The Serpent Rings • The Monster Roars • Here Comes the Rain
Livealbumit:  Marauder • Invasion Live • The Spirit • The Last Dance • Stronghold • Days of Wonder • The River Sessions • Wings of Heaven Live • Escape from the Shadow Garden – Live 2014 • Live at the Symphony Hall
Kokoelmat:  Mirador • Foundation • Archive • Chapter & Verse • Road To Paradise • Long Days, Black Nights • Evolution
Orchis

Orchis voi tarkoittaa:
Orchis – pallerokämmekät eli kämmekät, kasvisuku kämmekkäkasvien heimossa. Myös yleisnimen orkidea lakuperä.
orchis, kivekset (kreik. órkhis)
1080 Orchis, asteroidi
HMS Orchis (K76), Britannian Kuninkaallisen laivaston korvetti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Orchis”, voi hakea sivunnimihaulla, laajalla sivunnimihaulla tai tekstihaulla.
Orchomenós

Orchomenós (kreik. Ορχομενός) voi viitata seuraaviin paikkoihin Kreikassa:
Orchomenós, kylä Arkadian alueyksikössä Peloponnesoksen alueella
Orchomenós, kaupunki ja kunta Boiotian alueyksikössä Keski-Kreikan alueella
Nøstetangenin lasitehdas

Nøstetangenin tuotteita.
Nøstetangenin lasitehdas (norj. Nøstetangen glassverk) oli Norjan ensimmäinen lasitehdas. Se perustettiin Hokksundissa vuonna 1741. Sinne palkattiin brittiläinen lasinpuhaltaja James Keith ja saksalainen kaivertaja Heinrich Gottlieb Köhler, jotka loivat yhdessä kotimaidensa perinteitä yhdistävän tyylin. Lasitehdas toimi vuoteen 1777 saakka.  Hokksundissa on lasitehtaan historiaa esittelevä museo.
Aiheesta muualla

Kuvia tai muita tiedostoja aiheesta Nøstetangenin lasitehdas Wikimedia Commonsissa
Olavi Pakkanen

Toimitusjohtaja Olavi Pakkanen (1966)
Olavi Oskari Pakkanen (4. toukokuuta 1920 Padasjoki – 28. lokakuuta 1983 Helsinki) oli suomalainen akkuteollisuudessa toiminut yrittäjä ja yritysjohtaja, joka sai teollisuusneuvoksen arvonimen vuonna 1973.
Pakkanen suoritti kaupallisia opintoja Lahdessa ja perusti 1952 akkujen valmistaneen Oy Accumulator Ab:n. Yritys toimi vuodesta 1973 nimellä Pakkasakku Oy. Pakkanen oli perustamansa yrityksen toimitusjohtaja 1952–1977 ja hallituksen puheenjohtaja 1952–1981, jolloin yritys siirtyi Neste Oyj:n omistukseen. Yritys oli akkuvalmistuksen uranuurtajia Suomessa, ja kehittyi pienestä myynti- ja huoltoliikkeestä kansainvälisesti huomattavaksi teollisuuslaitokseksi. Vantaan Tammistossa lyijyakkuja valmistaneessa tehtaassa oli 150 työntekijää vuonna 1981. Pakkanen vaikutti akkualan kansainvälisissä järjestöissä ja hänellä oli luottamustehtäviä teollisuus-, työmarkkina- ja autoalan järjestöissä sekä kauppakamarissa. Hän osallistui sekä talvi- että jatkosotaan.
Luettelo televisiosarjan Power Rangers Zeo jaksoista

| Power Rangers Zeo |
| --- | --- |
Alkuperämaa:   Yhdysvallat
Verkko:  Fox Kids
Esitetty:  20. huhtikuuta 1996 – 27. marraskuuta 1996
Jaksoja:  50
Edeltäjä:  Mighty Morphin Alien Rangers
Seuraaja:  Power Rangers Turbo
Televisiosarjaa Power Rangers Zeo alettiin esittämään Yhdysvalloissa 20. huhtikuuta 1996 Fox Kids -kanavalla. Power Rangers Zeo oli toinen kokonainen Power Rangers -sarja ja samalla sarjan neljäs tuotantokausi. Sarjassa seurattiin ryhmää teinejä, joille viisas ja hyväntahtoinen tietäjä Zordon antoi kyvyn muuttua Power Rangereiksi. Näiden teinien tehtävänä oli estää pahoja avaruusolentoja valloittamasta maailmaa. Sarjan loivat Haim Saban ja Shuki Levy. Sarjassa käytettiin lavaste-, asu- ja kuvamateriaalia japanilaisesta Super Sentai -sarjasta Chōriki Sentai Ohranger. Sarja oli myös ensimmäinen Power Rangers -sarjoista, jossa alettiin vuosittain vaihtamaan rangereiden asuja vastaamaan aina niiden Super Sentain versiota. Päärooleissa olivat Catherine Sutherland, Nakia Burrise, Steve Cardenas, Johnny Yong Bosch, Jason David Frank, David Yost, Paul Schrier, Jason Narvy, Richard Genelle ja Gregg Bullock. Myöhemmin Mighty Morphin Power Rangersin ensimmäiseltä ja toiselta tuotantokaudelta tuttu Austin St. John palasi sarjaan. Juuri ennen kauden loppua Power Rangersin alusta asti mukana ollut David Yost jätti sarjan. Power Rangers Zeo sisältää yhteensä 50 jaksoa, joista viimeinen esitettiin yhdysvalloissa 27. marraskuuta 1996.
Zeo jatkui suoraan siitä, mihin sarjan Mighty Morphin Alien Rangers lopussa oli jääty. Rangereiden komentokeskus oli tuhoutunut pommin voimasta juuri, kun rangerit olivat saaneet Zeokristallin valmiiksi ja palauttaneet sen avulla Maapallon oikeaan aikaan. Rangereille annettiin uudet zeovoimat, joilla he pystyivät taistelemaan uutta vihollisryhmää Machine Empireä vastaan. Machine Empire oli onnistunut ajamaan Rita Repulsan ja Lord Zeddin ulos kuupalatsista ja heistä tuli sen jälkeen rangereiden uusi päävihollinen. Samalla, kun rangerit taistelivat Machine Empireä vastaan, heidän täytyi myös selvittää salaperäisen kultaisen rangerin henkilöllisyys, joka näytti myös saaneen voimansa Zeokristallista. Bulk ja Skull (Schrier ja Narvy) jatkoivat poliiseina, kunnes komisario Stone (Bullock) erotettiin heidän takiaan. Sen jälkeen he liittyivät Stonen perustamaan etsivätoimistoon.
Kausi on julkaistu Saksassa 19. toukokuuta 2008. Saksalaisilta levyiltä kaikki 50 jaksoa löytyvät kuudelta eri DVD-levyltä.
Rooleissa > Päärooleissa

| 0 | 1 | 2 |
| --- | --- | --- |
|  Catherine Sutherland  | … |  Katherine Hillard (Vaaleanpunainen Zeo Ranger)   |
|  Nakia Burrise  | … |  Tanya Sloan (Keltainen Zeo Ranger)   |
|  Steve Cardenas  | … |  Rocky DeSantos (Sininen Zeo Ranger)   |
|  Johnny Yong Bosch  | … |  Adam Park (Vihreä Zeo Ranger)   |
|  Jason David Frank  | … |  Tommy Oliver (Punainen Zeo Ranger)   |
|  David Yost  | … |  Billy Cranston   |
|  Austin St. John  | … |  Jason Lee Scott (Kultainen Ranger II)   |
|  Robert L. Manahan  | … |  Zordon (ääni)   |
|  Richard Steven Horvitz  | … |  Alpha 5 (ääni)   |
Rooleissa > Muissa rooleissa

| 0 | 1 | 2 |
| --- | --- | --- |
|  Paul Schrier  | … |  Farkas 'Bulk' Bulkmeier   |
|  Jason Narvy  | … |  Eugene 'Skull' Skullovitch   |
|  Richard Genelle  | … |  Ernie   |
|  Gregg Bullock  | … |  Komisario/Etsivä Stone   |
Aiheesta muualla

Power Rangers Zeo IMDb:ssä.
Power Rangers Zeo (Arkistoitu – Internet Archive) RangerCentral.comissa
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Nominatiivi

Nominatiivi eli nimentö on nominatiivi-akkusatiivi-kielten nominien eli substantiivien, adjektiivien, pronominien ja numeraalien sijamuoto. Yksinkertaistaen nominatiivi on substantiivin, pronominin, adjektiivin tai numeraalin taivuttamaton muoto.
Nominatiivi vastaa yleensä seuraaviin kysymyksiin:
kuka?
mikä?
ketkä?
mitkä?
millainen?
millaiset?
Nominatiivi on sanan semanttisesti neutraalein muoto ja usein morfologisestikin vähiten merkitty. Esimerkiksi suomen kielessä yksikön nominatiivilla ei ole lainkaan sijapäätettä (talo-ø). Monikon nominatiivin pääte on -t (talo-t), joka on alkuperältään monikon tunnus. Tosin poikkeuksiakin on: islannin kielen maskuliinisukuisen substantiivin "hevonen" yksikön epämääräinen nominatiivimuoto on "hest-ur" (normaalissa kirjoituksessa väliviivaa ei merkitä), kun taas saman sanan yksikön epämääräinen akkusatiivimuoto kuuluu pelkästään "hest".
Nominatiivia käytetään ennen kaikkea predikatiivin (Lapsi on vilkas) sekä intransitiivi- ja transitiiviverbien subjektin (Mies juoksee, Mies syö omenaa) sijana. Lisäksi nominatiivi esiintyy taipumattoman appositioattribuutin sijana (Tohtori Mäkelä ilmoitti asiasta tarkastaja Niemiselle) ja puhuttelun sijana (Älä, hyvä ystävä, ole noin hupsu!).
Absoluuttinen nominatiivi

Niin kutsutussa status-lauseenvastikkeessa esiintyy absoluuttinen nominatiivi eli irrallinen nominatiivi, joka tunnetaan myös latinankielisellä nimellään nominativus absolutus (Siinä hän istui pää täynnä ajatuksia).
Aiheesta muualla

Savonlinnan opettajankoulutuslaitos, nominatiivi ja partitiivi (Arkistoitu – Internet Archive)
Sijamuodot
abessiivi • ablatiivi • absolutiivi • adessiivi • adverbiaali • akkusatiivi • allatiivi • benefaktiivi • datiivi • delatiivi • distributiivi • eksessiivi • ekvatiivi • elatiivi • ergatiivi • essiivi • finaali • formaali • genetiivi • illatiivi • inessiivi • instruktiivi • instrumentaali • kausaali • kausatiivi • komitatiivi • komparatiivi • latiivi • lokatiivi • modaali • multiplikatiivi • nominatiivi • oppositiivi • partitiivi • prepositionaali • prolatiivi • separatiivi • situatiivi • sosiatiivi • sublatiivi • superessiivi • superlatiivi • temporaali • temporaalinen distributiivi • terminatiivi • translatiivi • vokatiivi
Länsi-Ukraina

Länsi-Ukraina. Länsi-Ukrainaan luetaan vähintään punaisella merkityt viisi aluetta. Usein ruskealla merkityt alueet liitetään mukaan ja toisinaan myös keltaisella kuvatut alueet.
Tunnetun ukrainalaisen KIIS-mielipidetutkimusyrityksen (Kyiv International Institute of Sociology) käyttämä alueellinen jako Länsi- (West), Keski- (Central), Itä- (East) ja Etelä-Ukrainaan (South).
Länsi-Ukraina (ukr. Західна Україна, Zah’idna Ukrajina) tarkoittaa Ukrainan läntisintä osaa. Käsitteen merkitys ja maantieteellinen laajuus riippuu asiayhteydestä. Länsi-Ukrainan poliittinen, henkinen, kulttuurinen ja taloudellinen keskus on Lvivin kaupunki.
Erään näkemyksen mukaan se tarkoittaa sitä osaa Ukrainasta, joka ennen Puolan jakoja kuului Puola-Liettuan vaikutuspiiriin tai Itävalta-Unkariin. Kulttuurisesti ja poliittisesti Länsi-Ukrainassa näkyvät läntiset vaikutteet esimerkiksi Puolasta, mistä on seurannut jännitystä venäläisemmän Itä-Ukrainan ja Venäjän kanssa. Länsi-Ukrainaan kuuluvat historiallisista alueista Itä-Galitsia, Pohjois-Bukovina, Taka-Karpatia ja Volynia.
Ukrainan SNT:n ajan neuvostoterminolgiassa nimitystä Länsi-Ukraina käytettiin historiallis-maantieteellisissä yhteyksissä Lvivin, Ivano-Frankivskin, Ternopilin, Volynian ja Rivnen alueista. Näillä alueilla jatkui neuvostovastainen sissisota 1950-luvulle saakka.[lähde? ]
Laajemmin käsitettynä Länsi-Ukraina on se alue, missä on ollut rajakiistoja Itävallan (Galitsia) sekä Preussin ja Venäjän (Volynia) kuin myös Osmaanien valtakunnan (Turkki) sekä sen jälkeen Romanian ja Venäjän välillä (Pohjois-Bukovina).